কাওয়া

কাওয়া (বৈজ্ঞানিক নাম: Euploea core(Cramer)) যার শরীর ও ডানা গাঢ় খয়েরি রঙের, ডানার প্রান্তে সাদা তিলক দেখা যায়। এরা মাঝারি আকারের প্রজাপতি। এরা নিমফ্যালিডি পরিবারের সদস্য এবং 'ডানায়িনি' উপগোত্রের অন্তর্ভুক্ত। কাওয়ার উপপ্রজাতিগুলি হল নিম্নরূপ ঃ- E. c. amymone (Godart, 1819) E. c. andamanensis Atkinson, 1874 – আন্দামান E. c. asela Moore, 1877 – শ্রীলঙ্কা E. c. bauermanni Röber, 1885 E. c. charox Kirsch, 1877 E. c. core (Cramer, 1780) – উত্তর ভারত E. c. distanti Moore, 1882 E. c. godarti Lucas, 1853 E. c. graminifera (Moore, 1883) E. c. haworthi Lucas, 1853 E. c. kalaona Fruhstorfer, 1898 E. c. prunosa Moore, 1883 E. c. renellensis Carpenter, 1953 E. c. scherzeri Felder, 1862 – নিকোবর E. c. vermiculata Butler, 1866 – ভারত প্রসারিত অবস্থায় কাওয়ার ডানার আকার ৮৫-৯৫ মিলিমিটার দৈর্ঘ্যের হয়। এই প্রজাপতিটি ভারতের প্রায় সর্বত্র দেখা যায়। হিমালয়ের ৮০০০ফুট উচ্চতা পর্যন্ত এদের দেখা যায়। এছাড়া শ্রীলঙ্কা, নেপাল, মায়ানমার, দক্ষিণ ও দক্ষিণ-পূর্ব এশিয়ার বিস্তীর্ণ অঞ্চলে এদের পাওয়া যায়। কাওয়ার ডানার ওপর-পিঠ তুলনায় বেশি গাঢ় খয়েরি বা চকোলেট বর্ণের। পিঠের ডানার দুই পাশে প্রান্ত বরাবর সাদা তিলকের রেখা দেখা যায়, দুটি সারি জুড়ে। প্রান্তের দিকের সারির সাদা তিলকগুলি ছোট এবং গোলাকার হয়। সামনের ডানার নিচের দিকে একটা সাদা বিন্দু আছে। এদের প্রায় সব জায়গায় দেখা যায়। ডানা না নাড়িয়ে অনেকক্ষণ হাওয়ায় ভেসে থাকতে পারে। কাওয়ার ডিম চকচকে হলদেটে সাদা বর্ণের এবং আকৃতিতে লম্বাটে হয়। ডিমের নিচের দিকটা সামান্য চাপা হয়। স্ত্রী কাওয়া সাধারণত কচি পাতার ওপর পিঠে ডিম পাড়ে। ডিম ফোটার কয়েকদিন আগে ডিমটি ছাই রঙা এবং উপর দিকটি কালো বর্ণ ধারণ করে। কাওয়ার শূককীট গুলি লম্বাটে। সাধারণত এরা পাতার ওপর পিঠে থাকে। গায়ে সাদা, খয়েরি, গাঢ় খয়েরি রঙের বেড়ি দেখা যায়। এদের শ্বাস ছিদ্র বরাবর সাদা পটি থাকে এবং পাশে কমলা ও নীলচে সবুজ ফোঁটা দেখা যায়। শূককীটের ৩,৪,৬ এবং ১২ নম্বর দেহখন্ডে এক জোড়া করে মোট চার জোড়া মাংসল শুঁড় আছে। শুঁড়্গুলি লাল বর্ণের তবে নিচের দিকটিতে লালচে খয়েরি রং। সামনের শুঁড় জোড়া লম্বায় সবথেকে বড় এবং সোজা, বাকী শুঁড়গুলির সামনের দিকটা গোল করে পাকানো থাকে। এদের মাথায় লালচে খয়েরি এবং সাদা রঙের ডোরা থাকে। এই শূককীট Apocynaceae, Asclepiadaceae, Moraceae (ডুমুর), Rubiaceae, Ulmaceae প্রজাতি এবং Aphananthe cuspidata, Asclepias curassavica, Asclepias guadeloupe, Asclepias syriaca, Calotropis gigantea, Carissa ovata, Cerbera manghas, Cryptolepis pauciflora, Cryptolepis sinensis, Cryptostegia madagascariensis, Cynanchum carnosum, (বট)Ficus benghalensis, Ficus benjamina, Ficus hederacea, Ficus microcarpa, Ficus obliqua, Ficus pandurata, Ficus platypoda, Ficus pyriformis, (জগডুমুর)Ficus racemosa, Ficus religiosa, Ficus rubiginosa, Ficus variolosa, Gomphocarpus fruticosus, Gymnanthera oblonga, Hemidesmus indicus, Holarrhena pubescens, Hoya australis, Ichnocarpus frutescens, Marsdenia australis, Marsdenia rostrata, Marsdenia suaveolens, Nerium indicum, (করবী)Nerium oleander, Parsonsia alboflavescens, Parsonsia straminea, Plumeria acuminata, Sarcostemma australe, Secamone elliptica, Streblus asper, Toxocarpus wightianus, Trachelospermum bowringii, Tylophora indica ইত্যাদি গাছের পাতার রসালো অংশ আহার করে। কাওয়ার মূককীট উজ্জ্বল সোনালী বর্ণের হয়। বক্ষ এবং উদরের অংশ দুটি উঁচু হয়ে থাকে এবং উদর অংশে কয়েকটি কালো কালো ছিটে দেখা যায়। সাধারণত গাছের ডালে বা পাতায় এই মূককীট ঝুলতে থাকে। স্ত্রী কাওয়া প্রজাপতি ডিম পাড়ছে ডিম শূককীট মূককীটের প্রথম দশা মূককীট মূককীটের শেষ দশা পূর্ণ কাওয়া 'Euploea core, IUCN দাশগুপ্ত, যুধাজিত (২০০৬)। পশ্চিমবঙ্গের প্রজাপতি (১ম সংস্করণ সংস্করণ)। কলকাতা: আনন্দ। পৃষ্ঠা ১১৫। আইএসবিএন 81-7756-558-3।  |সংগ্রহের-তারিখ= এর |ইউআরএল= প্রয়োজন (সাহায্য) Novák, Jiří (২৮ জুলাই ২০০৭)। "Taxon profile 'Common Indian Crow'"। Biolib.cz। Biolib। সংগ্রহের তারিখ ১০ নভেম্বর ২০১০।  P. Howse; J.M. Stevens; Owen T Jones (১ ডিসেম্বর ২০১৩)। Insect Pheromones and their Use in Pest Management। Springer Science & Business Media। পৃষ্ঠা 44–। আইএসবিএন 978-94-011-5344-7।  Kunte, Krushnamegh (২০০৫)। Butterflies of Peninsular India। Universities Press। পৃষ্ঠা 149। আইএসবিএন 8173713545।  "HOSTS - A Database of the World's Lepidopteran Hostplants"। www.nhm.ac.uk।  A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ১৬৮।  উইকিমিডিয়া কমন্সে কাওয়া সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Euploea core